กระทู้ถามที่ ๒๖๕ ร.

เรื่อง ขอขยายสัญญาณเครือข่ายโทรศัพท์เคลื่อนที่ในเขตพื้นที่บริเวณถนนสาย ๑๐๘ และสาย ๑๐๙๕
จังหวัดแม่ฮ่องสอน
กราบเรียน ประธานสภาผู้แทนราษฎร

ข้าพเจ้าของตั้งกระทู้ถาม ถามนายกรัฐมนตรี ดังต่อไปนี้
เนื่องด้วยสัญญาณเครือข่ายโทรศัพท์เคลื่อนที่มีความสำคัญอย่างมากในการขับเคลื่อน
เทคโนโลยีสารสนเทศและการสื่อสาร สัญญาณยิ่งเร็ว แรง ก็ยิ่งเพิ่มประสิทธิภาพในการสื่อสาร
ให้รวดเร็ว แม่นยำ แต่จุดปล่อยสัญญาณเครือข่ายโทรศัพท์เคลื่อนที่มีรัศมีจำกัด และความซับซ้อน
ของลักษณะภูมิประเทศทำให้บางพื้นที่แม้จะอยู่ในพื้นที่ใกล้เคียงกับพื้นที่อื่น ๆ ที่มีการให้บริการ
สัญญาณเครือข่ายโทรศัพท์เคลื่อนที่กลับเป็นจุดบอดที่ไม่สามารถรับสัญญาณได้หรือรับได้ก็ขาด ๆ หาย ๆ
เนื่องจากอยู่ชายขอบของสัญญาณ โดยที่คณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.) ควรจะต้องมีการเติมเต็มสัญญาณในช่องว่างที่การให้บริการ
เข้าไม่ถึง พื้นที่ชายขอบสัญญาณเหล่านี้บางครั้งเป็นพื้นที่ใกล้แหล่งเจริญ ไม่ได้อยู่ห่างไกลในถิ่นทรุกกันดาร
แต่กลับขาดโอกาสในการเข้าถึงการสื่อสารที่มีประสิทธิภาพ โดยเฉพาะอย่างยิ่งสัญญาณเครือข่าย
โทรศัพท์เคลื่อนที่ บริเวณทางหลวงแผ่นดินหมายเลข ๑๐๘ สายเชียงใหม่ - อำเภอฮอด - อำเภอแม่สะเรียง -
อำเภอแม่ลาน้อย - อำเภอขุนยวม - เทศบาลเมืองแม่ฮ่องสอน ซึ่งเป็นทางหลวงสายหลักที่ใช้สำหรับ
เดินทางเข้าสู่จังหวัดแม่ฮ่องสอน เชื่อมต่อระหว่างเขตอำเภอฮอด จังหวัดเชียงใหม่ และเทศบาลเมืองแม่ฮ่องสอน
อำเภอเมือง จังหวัดแม่ฮ่องสอน เป็นเส้นทางที่เชื่อมต่อการคมนาคมระหว่างชุมชนและสถานที่ต่องเที่ยว
ที่สำคัญในพื้นที่ด้านใต้ของทั้งสองจังหวัด รวมระยะทางประมาณ ๓๕๐ กิโลเมตร และทางหลวงแผ่นดิน
หมายเลข ๑๐๙๕ ทางหลวงสายเชียงใหม่ - แม่ฮ่องสอน ระหว่างอำเภอแม่แตง - อำเภอบาย - อ่าเภอปางมะผ้า
ถึงเทศบาลเมืองแม่ฮ่องสอน หรือที่มักเรียกกันว่า ถนนสายแม่มลาชัย - ปาย เป็นทางหลวงแผ่นดิน
ระหว่างอำเภอแม่แตง จังหวัดเชียงใหม่ และเทศบาลเมืองแม่ฮ่องสอน อำเภอเมือง จังหวัดแม่ฮ่องสอน
รวมระยะทางประมาณ ๒๐๔ กิโลเมตร เป็นเส้นทางสำคัญที่เชื่อมต่อชุมชนและแหล่งทองเที่ยวที่สำคัญ
ในพื้นที่ตอนเหนือของจังหวัดแม่ฮ่องสอน ที่อำเภอปายและปางมะผ้า และยังเป็นเส้นทางสำคัญที่ใช้เดินทาง
เข้าสู่จังหวัดแม่ฮ่องสอน จากถนนสายเชียงใหม่ – ธอด โดยเป็นเส้นทางที่ขึ้นชื่อในเรื่องความคดเคี้ยกว่า

๒,๐๐๐ โค้ง และลาดชัน จากตัวเมืองเชียงใหม่สามารถใช้เส้นทางนี้เดินทางเข้าสู่เมืองแม่ฮ่องสอนได้ด้วย
ระยะทางประมาณ ๒๔๕ กิโลเมตร ตลอดเส้นทางมีลักษณะคดเคี้ยวและขึ้นเขาสูงชันเป็นส่วนใหญ่

ซึ่งในพื้นที่ดังกล่าวมีสภาพภูมิประเทศเป็นทิวเขาสูงสลับซับซ้อนและเป็นพื้นที่ป่าไม้
ตามธรรมชาติที่อุดมสมบูรณ์ มีทิวเขาเรียงตามแนวทิศเหนือ – ใต้ ขนานกัน ทำให้สัญญาณ
โทรศัพท์เคลื่อนที่ในบางช่วงอับสัญญาณและไม่สามารถใช้บริการได้ รวมถึงเมื่อนักท่องเที่ยวนิปปัญหา
ไม่มีสัญญาณโทรศัพท์ ไม่มีไฟฟ้า ในระหว่างการเดินทางในพื้นที่ดังกล่าว หากเกิดเหตุการณ์รถเสีย
หรือรถเกิดอุบัติเหตุทำให้ไม่สามารถติดต่อได้ซึ่งยากต่อการสื่อสาร

ดังนั้นเพื่อให้ประชาชนในพื้นที่ ผู้ใช้รถใช้ถนน และนักท่องเที่ยว มีความปลอดภัยในชีวิต
และทรัพย์สิน และได้มีโอกาสเข้าถึงบริการโทรคมนาคมที่มีประสิทธิภาพได้มีการติดต่อสื่อสารให้ทัน
ต่อเหตุการณ์ ได้รับความสะดวก รวดเร็ว ปลอดภัย ประหยัดเวลาและค่าใช้จ่ายในการเดินทาง
รวมถึงยังเป็นการยกระดับคุณภาพชีวิตให้ประชาชนในพื้นที่ จึงขอเรียนถามว่า

๑. รัฐบาลมีนโยบายและแผนที่จะดำเนินการขยายสัญญาณเครือข่ายโทรศัพท์เคลื่อนที่
ในเขตพื้นที่ดังกล่าว หรือไม่ อย่างไร ขอทราบรายละเอียด

๒. หารัฐบาลมีนโยบายและแผนที่จะดำเนินการดังกล่าวแล้ว จะมีการจัดตั้งงบประมาณ
และจะเริ่มดำเนินการเมื่อใด อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง
สมบัติ ยะสินธุ์
สมาชิกสภาผู้แทนราษฎร พรรคประชาธิปัตย์
จังหวัดแม่ฮ่องสอน

คำตอบกระทู้ถามที่ ๒๖๕ ร.

ของ นายสมบัติ ยะสินธุ์ สมาชิกสภาผู้แทนราษฎร พรรคประชาธิปัตย์ จังหวัดแม่ฮ่องสอน เรื่อง ขอขยายสัญญาณเครือข่ายโทรศัพท์เคลื่อนที่ในเขตพื้นที่บริเวณถนนสาย ๑๐๘ และสาย ๑๐๙๕ จังหวัดแม่ฮ่องสอน

ข้าพเจ้า นายเศรษฐาทรวีสิน นายกรัฐมนตรี ขอตอบกระทู้ถาม เรื่อง ขอขยายสัญญาณเครือข่ายโทรศัพท์เคลื่อนที่ในเขตพื้นที่บริเวณถนนสาย ๑๐๘ และสาย ๑๐๙๕ จังหวัดแม่ฮ่องสอน ของท่านสมาชิกผู้มีเกียรติตามที่ได้รับรายงานจากกระทรวงดิจิทัลเพื่อเศรษฐกิจและสังคม ดังนี้

คำตอบข้อที่ ๑
จากการรายงานของกระทรวงดิจิทัลเพื่อเศรษฐกิจและสังคม ทราบว่า กระทรวงดิจิทัล เพื่อเศรษฐกิจและสังคม มุ่งเน้นการดำเนินงานตามนโยบายของรัฐบาลในด้านการเพิ่มประสิทธิภาพ และสร้างโอกาสจากโครงสร้างพื้นฐานด้านดิจิทัลของประเทศ โดยจะเร่งพัฒนาระบบสื่อสารโทรคมนาคม และเครือข่ายอินเทอร์เน็ตความเร็วสูง ให้เกิดการยกระดับคุณภาพชีวิตประชาชน โดยที่ผ่านมา กระทรวงดิจิทัลเพื่อเศรษฐกิจและสังคม ได้ดำเนินการจัดให้มีโครงข่ายเคเบิลใแก้วนำแสง (Optical Distribution Network: ODN) ไปยังหมู่บ้านต่าง ๆ ซึ่งมีลักษณะเป็นพื้นที่ไม่มีศักยภาพในเชิงพาณิชย์ และยังไม่มีบริการอินเทอร์เน็ตความเร็วสูง โดยจัดให้มีบริการอินเทอร์เน็ตความเร็วสูงจำนวน ๒๔,๗۰๐ หมู่บ้าน และสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) ได้ดำเนินโครงการให้บริการอินเทอร์เน็ตความเร็วสูงผ่านสื่อสัญญาณรูปแบบต่าง ๆ ในพื้นที่ชายขอบจำนวน ๓,๙๒๐ หมู่บ้าน และพื้นที่ชนบททางไกลอีก ๑๕,๗๓๒ หมู่บ้านรวมทั้งสิ้น ๔⁴,³⁵² หมู่บ้าน

สำหรับการให้บริการสัญญาณเครือข่ายโทรศัพท์เคลื่อนที่ในส่วนของพื้นที่บริเวณทางหลวงแผ่นดินหมายเลข ๑๐๘ และหมายเลข ๑๐๙๕ กระทรวงดิจิทัลเพื่อเศรษฐกิจและสังคมได้ประสานงานกับหน่วยงานที่เกี่ยวข้องแล้ว ขอเรียนว่า สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาตได้ดำเนินการในส่วนของการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมผ่านโครงการจัดให้มีสถานีโทรศัพท์เคลื่อนที่และบริการอินเทอร์เน็ตความเร็วสูงในพื้นที่ชายขอบหมู่บ้านในพื้นที่ชายขอบ (Zone C+) และส่วนที่ 2 การจัดให้มีสถานีโทรศัพท์เคลื่อนที่ในหมู่บ้านจำนวน ๓,๙۲ې หมู่บ้าน เช่นเป็นลักษณะการออกแบบติดต่อ อุปกรณ์กระจายสัญญาณโทรศัพท์เคลื่อนที่ประจำหมู่บ้าน (Femto Cell) เรียบร้อยแล้ว โดยอยู่ระหว่างการให้บริการกับประชาชนในหมู่บ้านพื้นที่เป้าหมายในการขยายสถานะโทรศัพท์เคลื่อนที่ครอบคลุมพื้นที่บริเวณถนนทางหลวงสาย ๑๐๘ และสาย 10955 นอกจากนี้ ใน พื้นที่เป้าหมายกล่าวหาดไว้ว่าอย่างไรก็ดีตามสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาต

ได้ดำเนินการประสานงานกับผู้ให้บริการโทรศัพท์เคลื่อนที่เพื่อหารือแนวทางสัญญาณ
โทรศัพท์เคลื่อนที่ในพื้นที่ดังกล่าวตามข้อสังเกตแล้ว

คำตอบข้อที่ ๒
จากกราบรายงานของกระทรวงดิจิทัลเพื่อเศรษฐกิจและสังคม ทราบว่า ตามพระราชบัญญัติ
องค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม
พุทธศักราช ๒๕๕๓ และที่แก้ไขเพิ่มเติม มาตรา ๒๗ (๑๒) (๒๔) และมาตรา ๕๐ ประกอบกับ
พระราชบัญญัติการประกอบกิจการโทรคมนาคม พุทธศักราช ๒๕๔๔ และที่แก้ไขเพิ่มเติม มาตรา ๑๗
และมาตรา ๑๘ ได้กำหนดให้สำนักงานคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ มีหน้าที่ในการกำหนดมาตรการให้มีการกระจายบริการโทรคมนาคม
ให้ทั่วถึงและเท่าเทียมครอบคลุมทั้งในมิติเชิงพื้นที่และมิติเชิงสังคม จากการแสดงผลสำรวจขยายสัญญาณ
โทรศัพท์เคลื่อนที่ครบทุกพื้นที่บริเวณถนนทางหลวงสาย ๑๐๘ และสาย ๑๐๙ ซึ่งได้กล่าวไปแล้ว
ในข้างต้น สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคม
แห่งชาติดำเนินการประสานงานกับผู้ให้บริการโทรศัพท์เคลื่อนที่เพื่อหารือแนวทางสัญญาณ
โทรศัพท์เคลื่อนที่ในพื้นที่ดังกล่าวตามข้อสังเกตแล้ว และจะประสาน ติดตามผลการดำเนินการ
ของผู้ให้บริการโทรศัพท์เคลื่อนที่ให้ทราบทันโอกาส